**ŠILUTĖS RAJONO ŠVIETIMO PAGALBOS TARNYBA**

TVIRTINU

Direktorius

Kęstutis Mockus

2024-02-25 V5-23

**RESPUBLIKINIO SOCIALINIŲ PEDAGOGŲ PROJEKTO ,,PROFESIJŲ PASAULIS“**

**NUOSTATAI**

**I. BENDROSIOS NUOSTATOS**

1. Respublikinio socialinių pedagogų projekto ,,Profesijų pasaulis“ (toliau – Projektas) nuostatai reglamentuoja Projekto tikslą, uždavinius, dalyvius, organizavimo ir dalyvavimo tvarką, baigiamąsias nuostatas.

2. Projekto aktualumas: ugdymas karjerai sėkmingai plėtojamas 3-6 metų amžiaus vaikams. Ikimokyklinio ir priešmokyklinio amžiaus vaikai be galo smalsūs. Jie stengiasi giliau pažinti save ir pasaulį, lavina mąstymą, išbando įvairų elgesį, sužino, kas jiems patinka, o kas – ne. Todėl vaikystėje įgyta patirtis dažnai yra svarbi jų tolimesnei karjerai. Besiformuojant vaikų interesams, vertybėms, atsiskleidžiant gebėjimams, polinkiams, vaikus svarbu supažindinti su profesijų pasauliu. Svarbūs asmenys, galintys vaikus supažindinti su įvairiomis profesijomis, yra mokytojai, kuriais vaikai pasitiki ir noriai su jais bendrauja. Vaikai daugiausiai suvokia tas profesijas, kurių atstovai juos supa, perima suaugusiųjų elgseną, susipažįsta su platesniu profesijų ratu. Tai svarbu ateityje renkantis karjeros kryptį. Projekto metu dalyviams bus sudarytos sąlygos dalyvauti viktorinoje, kurios metu per patyrimines veiklas vaikai atliks su profesijomis susijusias užduotis.

3. Projektą organizuoja Šilutės rajono Socialinių pedagogų metodinis būrelis. Partneriai - Šilutės rajono Švietimo pagalbos tarnyba.

4. Nuostatai skelbiami Facebook socialinių tinklapių „Darželių socialiniai pedagogai“ ir „Socialiniai pedagogai Šilutė“ grupių failuose.

**II. PROJEKTO TIKSLAS IR UŽDAVINIAI**

5. Projekto tikslas: supažindinti vaikus su įvairiomis profesijomis per kūrybines, patyrimines veiklas.

6. Projekto uždaviniai:

6.1. Plėsti vaikų žinias apie profesijas.

6.2. Išbandyti skirtingų profesijų įrankius per patyrimines veiklas.

6.3. Stiprinti vaikų bendravimo, bendradarbiavimo, kūrybiškumo, socialines-emocines kompetencijas.

6.4. Skatinti ugdymo įstaigų bendravimą ir bendradarbiavimą.

6.5. Sukurti viktorinos veiklų vaizdo įrašą.

**III. PROJEKTO DALYVIAI**

7. Respublikos ugdymo įstaigų ikimokyklinio ir priešmokyklinio (5-7 m.) amžiaus vaikų grupė kartu su socialiniu pedagogu ir mokytoju.

**IV. PROJEKTO ORGANIZAVIMAS IR TVARKA**

8. Projektą organizuoja Šilutės rajono socialinių pedagogų metodinio būrelio darbo grupė: Šilutės lopšelio-darželio „Raudonkepuraitė“ socialinė pedagogė Egidija Žukienė, Šilutės lopšelio-darželio „Žvaigždutė“ socialinė pedagogė Rasa Stasytienė, Šilutės lopšelio-darželio „Žibutė“ socialinė pedagogė Arnesta Kuizinienė, Šilutės lopšelio-darželio „Pušelė“ socialinė pedagogė Sigita Žemaitytė, Šilutės r. Vainuto gimnazijos Katyčių skyriaus socialinė pedagogė Ina Stankevičiūtė.

9. Projekto trukmė: 2024 m. balandžio 2 - 26 d.

10. Projekto dalyviai nuo **2024 m. balandžio 2 d. iki 5 d**. registruojasi elektroninėje renginių registracijos sistemoje <https://www.semiplius.lt/> ir siunčia užpildytą dalyvio anketą (1 priedas) elektroniniu paštu soc.pedagogas.raudonkepuraite@gmail.com. Vietų skaičius ribotas.

11. Projekto eiga:

11.1. I etapas:

11.1.1. Balandžio 9 d., 8.45 val., susitikimas Zoom aplinkoje (projekto pristatymas, „Profesijų burtų rato“ sukimas).

 Zoom prisijungimo nuoroda projekto dalyviams socialiniams pedagogams bus atsiųsta registracijos elektroniniu paštu.

11.1.2. Balandžio 9-14 d. projekto dalyviai pasigamina reikiamą atributiką, sukuria profesijos pristatymo šūkį ar ketureilį. Užrašytas šūkis ar ketureilis įgarsinamas ir nufilmuojamas (vaikų veidai neturi matytis).

11.2. II etapas – pasirinktą dieną, nuo balandžio 15 iki 19 d., projekto dalyviai savo įstaigoje organizuoja viktoriną. Viktorinoje vaikai dalyvauja pasipuošę savo pasigaminta atributika ir atlieka iš anksto paruoštas užduotis. Viktorinos užduotys bus išsiųstos elektroniniu paštu po socialinių pedagogų registracijos www.semiplius.lt.

11.3. III etapas - balandžio 22-26 d. projekto dalyviai kelia nuotraukas, koliažus iš viktorinos veiklų ir šūkio ar ketureilio vaizdo įrašą į socialinio tinklo Facebook uždarą grupę ,,Profesijų pasaulis” (nuoroda į šią grupę bus atsiųsta su viktorinos užduotimis). Nuotraukose vaikų veidai neturi matytis. Įkeldami nuotraukas, koliažus, šūkio ar ketureilio vaizdo įrašą dalyviai nurodo ugdymo įstaigos pavadinimą, grupės pavadinimą, socialinio pedagogo, mokytojo, vardą pavardę, trumpą refleksiją.

 12. Projekto informacija bus paskelbta balandžio 30 d. Šilutės rajono švietimo pagalbos tarnybos tinklapyje <https://www.sptsilute.lt/>

13. Kilus klausimams, kreiptis el. paštu siga777@gmail.com.

**V. BAIGIAMOSIOS NUOSTATOS**

14. Dalyviai, pateikdami nuotraukas, koliažus, šūkio ar ketureilio vaizdo įrašus, sutinka, kad darbai ir autorių asmens duomenys būtų naudojami padėkų parengimui, viešinimui socialiniuose tinkluose.

15. Socialiniams pedagogams ir mokytojams, užsiregistravusiems elektroninėje renginių registracijos sistemoje <https://www.semiplius.lt/> ir dalyvavusiems projekto įgyvendinime, registracijos el. paštu bus išsiunčiama Šilutės rajono švietimo pagalbos tarnybos pažyma. Padėka dalyvių (ugdytinių) grupei bus įkelta į socialinio tinklo Facebook uždarą grupę ,,Profesijų pasaulis”.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

**DALYVIO ANKETA**

|  |  |
| --- | --- |
| Ugdymo įstaigos pavadinimas  |  |
| Ugdomosios grupės pavadinimas |  |
| Socialinio pedagogo vardas, pavardėElektroninis paštas, telefono numeris |  |
| Mokytojo vardas, pavardėElektroninis paštas, telefono numeris |  |